paragraph_text: Eurovizija 2001. je bila 46. natjecanje za Pjesmu Eurovizije. Održala se 12. svibnja 2001. na Parken Stadionu, Kopenhagen, Danska. Voditelji su bili Natasja Crone Back i Søren Pilmark. Pobijedili su Tanel Padar, Dave Benton i 2XL koji su predstavljali Estoniju s pjesmom "Everybody". Prije natjecanja su na Parken stadionu izradili krov. Bilo je to prvi put u 36 godina, da je Danska domaćin Eurovizije, zahvaljujući Olsen Brothersima koji su pobijedili prethodne godine u Stockholmu.